डॉक सारांशित करण्यासाठी: 'साडे सात तासांची झोप आणि मुलींशी भेट'

कर्नाटक विधानसभेसाठी मतदान पार पडलं 12 मेला आणि लगेच तीन दिवसांत मतमोजणी होते आहे. पण हे तीन दिवसही उमेदवारांसाठी महत्त्वाचे आहेत. 

निवडणुकीच्या रणधुमाळीनंतर दैनंदिन आयुष्यात काही बदल झाला का, असा प्रश्न विचारल्यावर महाराष्ट्र एकीकरण समितीचे उमेदवार मनोहर किणेकर दिलखुलास हसले. 

"प्रचार सुरू होता तेव्हा सलग चार तास झोप नशिबात नव्हती. मतदानाच्या दिवशी साडे सात तास झोपलो," असं त्यांनी हसत हसत सांगितलं.  

"कुटुंबापासून मधल्या काळात दूरच गेलो होतो. माझ्या मुली बाहेर असतात. मतदान झालेल्या दिवशी त्या बेळगावात आल्या. इतर नातेवाईकही घरी आले आहेत. सकाळी त्यांच्याबरोबर वेळ घालवतो, जे गेल्या काही दिवसांत शक्य झालं नव्हतं."

मतदानानंतर मतमोजणी पर्यंत उमेदवार काय करतात?

पण मतदान झालं असलं तरी राजकारण संपत नाही. "रोज दीड-दोनशे कार्यकर्त्यांना भेटतो आहे. त्यांच्याकडून निवडणुकीदरम्यानच्या काळातला आढावा घेतला. निवडणुकीतल्या सगळ्या शक्यतांवर त्यांच्याशी चर्चा केली."

प्रणिती शिंदे : निकालाच्या आदल्या दिवशी झोप उडाली

सोलापूरच्या काँग्रेसच्या आमदार प्रणिती शिंदे यांना निवडणूक निकाल दहावी बोर्डाच्या परीक्षेसारखा वाटतो. 

"मी दोनदा आमदार झाले तेव्हा दिवाळीचा मोसम होता. पण माझं कशातही लक्ष नव्हतं. निकालाच्या दिवशी तर झोप उडाली होती," प्रणिती शिंदे यांनी बीबीसीशी बोलताना सांगितलं. 

प्रणिती शिंदे यांना निकालाच्या आधी झोप लागत नाही

"मी स्वत: काउंटिंग बूथवर जात नाही. पण दर तासाला फोन येतो. पहिल्या निवडणुकीत स्थिती दोलायमान होती. सहाव्या फेरीनंतर मग निकाल स्पष्ट होत गेला. मला हे ठळकपणे आठवतं."

प्रणिती यांना मतमोजणी पूर्ण होईपर्यंत काहीही दुसरं सूचत नाही. त्यांच्या मते दिवसभराची काम कार्यकर्त्यांच्या भेटी हे सुरूच राहतं. पण, त्याला मनातल्या 'टेन्शन'ची किनार असते. 

पूनम महाजन : मॉर्निंग वॉक पुन्हा सुरू

भाजपच्या मुंबईतल्या खासदार पूनम महाजनही सांगतात 2014ची लोकसभा निवडणूक त्यांच्यासाठी खास होती. 

"2009मध्ये मी निवडणूक हरले होते. त्यामुळे 14ची खास तयारी केली. कार्यकर्त्यांशी भेटीगाठी वाढवल्या. राष्ट्रीय पक्ष संघटनेच्या बरोबरीने प्रचारात भाग घेतला."

2014च्या लोकसभा निवडणुकीवेळी मतदान आणि मतमोजणी यामध्ये तब्बल एक महिना महाजन यांना मिळाला. "पण पक्ष जबाबदारी म्हणून मधल्या काळात इतर उमेदवारांचा...\nडॉक सारख्याच भाषेत सारांश:
कर्नाटक विधानसभा निवडणुकीची मतमोजणी काही तासांवर आली आहे. अनेक महिने प्रचारासाठी उन्हातान्हात हिंडणारे उमेदवार आता काय करत असतील, असा प्रश्न आम्हाला पडला. म्हणून आम्ही कर्नाटक आणि महाराष्ट्रातल्या काही उमेदवार, आमदार आणि खासदारांना विचारलं की मतदान आणि मतमोजणीदरम्यान ते नेमकं काय काय करतात.